منی بیگم

نادرہ بیگم (ولادت: 1946ء)، جن اپنے تخلص منی بیگم سے مشہور ہیں، ایک پاکستانی غزل گلوکارہ ہیں۔ بمطابق 2016ء، وہ شکاگو میں مقیم ایک امریکی شہری ہیں۔

 ابتدائی زندگی 
منی بیگم بھارت کے مغربی بنگال کے کشتیہ میں پیدا ہوئیں۔ ان کے سات بہن بھائی تھے۔ جس میں ان کا نمبر تیسرا تھا۔ منی بیگم نے سب سے پہلے مشہور گلوکار استاد خواجہ غلام مصطفیٰ وارثی سے موسیقی کا سبق لینا شروع کیا۔ اس کے بعد انھوں نے تین سال تک میوزک اسکول میں تعلیم حاصل کی۔ اس کے بعد انھوں نے اپنے پیشہ وارانہ زندگی کا آغاز کیا۔

ان  کے والدین 1950ء کی دہائی کے اوائل میں بھارت سے مشرقی پاکستان چلے گئے تھے۔ مشرقی پاکستان بعد میں آزاد بنگلہ دیش بن گیا۔ آپ نے بی اے ایف شاہین اسکول، ڈھاکہ میں تعلیم حاصل کی۔ تاہم، 1971ء کی بنگلہ دیش کی آزادی جنگ کی وجہ سے آپ ہائی اسکول سے گریجویشن کرنے سے پہلے ہی پاکستان چلی گئیں۔

 پیشہ وارانہ زندگی 
منی بیگم نے 1970ء کی دہائی میں بطور گلوکارہ اپنے پیشہ وارانہ زندگی کا آغاز کراچی میں کیا تھا۔ انھوں نے اپنی غزلوں کا پہلا البم 1976ء میں جاری کیا۔ پھر بہت سی مشہور غزلیں گائیں اور اس طرح وہ پاکستان کی ایک مشہور غزل گلوکارہ بن گئیں۔

 ذاتی زندگی 
منی بیگم کی شادی 80 کی دہائی میں ہوئی تھی جس کے نتیجے میں 1998ء میں طلاق ہو گئی تھی۔ ان کی دو بیٹیاں، منیبہ حسنین اور مینارہ عمر اور ایک بیٹا سید محمد اسد علی ہے۔ بمطابق 2016ء، وہ امریکی شہر شکاگو میں مقیم ہے اور ایک امریکی شہری ہیں۔

 قابل ذکر غزلیں 
جہاں تک منی بیگم کی کامیاب غزلوں کی بات ہے تو فہرست بہت لمبی ہے۔ ان میں سے کچھ یہ ہیں:
 لذت غم بڑھا دیجئے، آپ پھر مسکرا دیجئے
 جهوم برابر جهوم شرابی
 ہر قدم زحمتیں
 تمھارے شہر کا موسم بڑا سہانا لگے
 ایک بار مسکرا دو
 آوارگی میں حد سے گذر جانا چاہیے
 چاہت میں کیا دنیا داری، عشق میں کیسی مجبوری
 بے وفا سے بھی پیار ہوتا ہے
 بھولنے والے سے کوئی کہہ دے ذرا
 کسی کے غم میں وقار کھونا
 ادھر زندگی کا جنازہ اٹھے گا
 بجھی ہوئی شمع کا دھواں ہوں
 مریضِ محبت انہی کا فسانہ

 ایوارڈ اور پہچان 
2008ء میں صدر پاکستان کی جانب سے گورنر سندھ کے ذریعہ آپ کو تمغائے حسن کارکردگی سے نوازا گیا۔

 حوالہ جات 

زمرہ:بقید حیات شخصیات
زمرہ:بنگالی نژاد امریکی شخصیات
زمرہ:بنگالی نژاد پاکستانی شخصیات
زمرہ:بیسویں صدی کی پاکستانی گلوکارائیں
زمرہ:پاکستان کے شہری اعزازات و علامات
زمرہ:پاکستانی غزل گائیک
زمرہ:پاکستانی گائیک کے نامکمل مضامین
زمرہ:پاکستانی گلوکار
زمرہ:پاکستانی گلوکارائیں
زمرہ:تمغائے حسن کارکردگی وصول کنندگان
زمرہ:خواتین غزل گائیک
زمرہ:ریاستہائے متحدہ کو پاکستانی تارکین وطن
زمرہ:ریاستہائے متحدہ کے وطن گیر شہری
زمرہ:ضلع مرشد آباد کی شخصیات
زمرہ:کراچی کی شخصیات
زمرہ:کراچی کے گلوکار
زمرہ:مقالے جن میں انگریزی زبان کا متن ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1946ء کی پیدائشیں

زمرہ:بیسویں صدی کے پاکستانی گلوکار
زمرہ:مہاجر شخصیات